*Приложение № 1*

**Наименование на обществената поръчката:**

**„Доставка на оригинални тонери и други консумативи за печат за копирни и печатащи устройства с марки Brother (Брадър) и Canon (Канон) за нуждите на Министерството на образованието и науката ”**

**ДЕКЛАРАЦИЯ[[1]](#footnote-1)**

за обстоятелствата по чл. 54, ал. 1, т. 7 от ЗОП

Подписаният/ата …………………………………………………................................  *(трите имена)*

в качеството си на …………………………………………………………………………….

*(длъжност)*

на ................................................................................................................................................

*(наименование на участника)*

ЕИК/БУЛСТАТ ................................................,

в съответствие с изискванията на възложителя

**ДЕКЛАРИРАМ, ЧЕ:**

Не съм в конфликт на интереси, който не може да бъде отстранен съгласно т. 21 на §2 от Допълнителните разпоредби на ЗОП.

Известна ми е отговорността по чл. 313 от НК за деклариране на неверни данни.

Задължавам се при промени на горепосочените обстоятелства да уведомя възложителя в 3-дневен срок от настъпването им.

|  |  |
| --- | --- |
| Дата | \_\_\_\_\_\_\_\_/ \_\_\_\_\_\_\_\_\_ / \_\_\_\_\_\_ |
| Име и фамилия | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Подпис | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

*Проект*

**Д О Г О В О Р**

№ …………./…………2019 г.

Днес………………2019 г., в гр. София, между:

**МИНИСТЕРСТВОТО НА ОБРАЗОВАНИЕТО И НАУКАТА,** със седалище и адрес на управление: гр. София, бул. „Княз Ал. Дондуков“ № 2А, ЕИК по БУЛСТАТ 000695114, представлявано от …………………………………, наричано за краткост **ВЪЗЛОЖИТЕЛ,** от една страна,

и

със седалище и адрес на управление: ,

ЕИК , представлявано от , от друга страна, наричано за краткост **ИЗПЪЛНИТЕЛ**,

след проведена процедура по чл. 82, ал. 3 и 4 от Закона за обществените поръчки (ЗОП), във връзка с чл. 4 от сключено Рамково споразумение № СПОР-5/18.04.2019 г. за възлагане на централизирана обществена поръчка с предмет: **„Доставка на тонери и други консумативи за печат за копирни и печатащи устройства” по Обособена позиция 2: „Доставка на оригинални тонери и други консумативи за печат за копирни и печатащи устройства с марки Brother (Брадър) и Canon (Канон)“***,* наричано по-нататък „Рамковото споразумение” и Решение № ............................ от ........................... г. на **ВЪЗЛОЖИТЕЛЯ** за определяне на **ИЗПЪЛНИТЕЛ**, се сключи настоящият договор, като страните се споразумяха за следното:

**I. ПРЕДМЕТ И СРОК НА ДОГОВОРА.**

**Чл. 1.** **(1) ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема срещу възнаграждение да извърши **доставка на оригинални тонери и други консумативи за печат за копирни и печатащи устройства с марки Brother (Брадър) и Canon (Канон) за нуждите на Министерството на образованието и науката,** съгласно условията на този договор, техническата оферта на ИЗПЪЛНИТЕЛЯ и ценовата оферта на ИЗПЪЛНИТЕЛЯ, представени по процедурата за сключване на рамковото споразумение, поканата на ВЪЗЛОЖИТЕЛЯ съгласно чл. 82, ал. 4, т. 1 от ЗОП и ценова оферта на ИЗПЪЛНИТЕЛЯ в отговор на тази покана.

**(2)** Тонерите за копирни и печатащи устройства по ал. 1 ще бъдат наричани по-нататък „**артикули**” или „**стоки**”.

**Чл. 2.** Настоящият договор влиза в сила от момента на неговото сключване до достигане на максималната му стойност, но не по-късно от 18.04.2021 г.

**ІI. КАЧЕСТВО НА СТОКИТЕ И ОПАКОВКА.**

**Чл. 3.** Доставяните стоки следва да са оригинални, неупотребявани и да отговарят на условията и изискванията на Рамковото споразумение, Техническата спецификация на **ВЪЗЛОЖИТЕЛЯ,** съдържаща се в образеца на ценова оферта в СЕВОП, Техническото и ценовото предложение на **ИЗПЪЛНИТЕЛЯ**.

**Чл. 4.** При поискване от **ВЪЗЛОЖИТЕЛЯ,** **ИЗПЪЛНИТЕЛЯТ** е длъжен да представи документите, доказващи качеството на стоките, както и техния произход: сертификати за произход и качество на доставените стоки, декларации за съответствие, информационен лист за безопасност и други, както и документи, доказващи, че доставените артикули са оригинални.

**Чл. 5.** **ИЗПЪЛНИТЕЛЯТ** е длъжен да осигури опаковка на доставяните стоки, която да ги предпази от повреждане и/или унищожаване по време на транспортирането им, както и по време на тяхното съхранение, в съответствие с посочените в ***Раздел IIІ*** отРамковото споразумение изисквания.

**ІІІ. ЦЕНА И УСЛОВИЯ НА ПЛАЩАНЕ**

**Чл. 6.** **(1)** Цената на договора е в размер на **……… лв.** (*словом*) без ДДС, съгласно ценовото предложение на **ИЗПЪЛНИТЕЛЯ** в СЕВОП,неразделна част от договора.

**(2)** Единичните цени за отделните артикули са окончателни за срока на изпълнение на договора и не подлежат на промяна, освен в предвидените в закона случаи.

**(3)** Цените включват всички разходи на **ИЗПЪЛНИТЕЛЯ** за изпълнението на настоящия договор, включително разходите за опаковка, транспортни разходи, такси, мита, застраховки и други до мястото за доставка, посочено в чл. 8.

**Чл. 7. (1)** За извършената доставка се съставя двустранен приемо-предавателен протокол, подписан от страните.

**(2**) Цената на артикулите по конкретната заявка се заплаща от **ВЪЗЛОЖИТЕЛЯ** в срок до 30 (тридесет) дни от подписването на приемо-предавателен протокол за извършената доставка и след получаване на издадена от **ИЗПЪЛНИТЕЛЯ** фактура.

**(3) ВЪЗЛОЖИТЕЛЯТ** заплаща стойността на доставените стоки в лева, по следната банкова сметка на **ИЗПЪЛНИТЕЛЯ**:

БАНКА: ; BIC:…………… ; IBAN:………………..

**ІV. МЯСТО И СРОКОВЕ НА ДОСТАВКА**

**Чл. 8.** Артикулите, предмет на доставка по този договор се доставят на следния адрес на **ВЪЗЛОЖИТЕЛЯ:** Министерство на образованието и науката, гр. София, бул. Княз Дондуков 2А, ет. 7 (до VI етаж се използва асансьор с товароподемност 480 кг., а от 6 до 7 пренасянето е по стълбите).

**Чл. 9.** Срокът за доставка на артикулите не може да бъде по-дълъг от 5 работни дни (за обикновена поръчка) и 2 работни дни (за спешна поръчка) от датата на изпращане на заявката за доставка.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 10.** **ВЪЗЛОЖИТЕЛЯТ** има право:

1. да изисква от **ИЗПЪЛНИТЕЛЯ** да изпълни възложената доставка качествено и в срок, без отклонение от договореното и без недостатъци;

2. да изисква от **ИЗПЪЛНИТЕЛЯ** замяната на некачествената, непълна или дефектна доставка по реда и в сроковете, определени в този договор;

3. да извършва проверки на оригиналността на тонерите при доставката им на място. За целта **ВЪЗЛОЖИТЕЛЯ** може да покани представител на официалния вносител/официалното представителство за България на съответната марка консумативи, който да извърши експертна оценка на място за установяване на оригиналността на доставените консумативи, както и да предприема всякакви подходящи действия и мерки за осигуряване точното изпълнение на договора.

4. по всяко време на изпълнение на настоящия договор да осъществява текущ контрол и проверки относно качеството на доставяните стоки, етапа на изпълнение на доставките и други, без това да пречи на оперативната дейност на **ИЗПЪЛНИТЕЛЯ**.

5. да не приеме и върне на **ИЗПЪЛНИТЕЛЯ** артикули, доставени без опаковка или неотговарящи на някои от посочените от **ВЪЗЛОЖИТЕЛЯ** изисквания.

**Чл. 11.** **ВЪЗЛОЖИТЕЛЯТ** е длъжен:

1. да заплаща на **ИЗПЪЛНИТЕЛЯ** стойността на доставените му от **ИЗПЪЛНИТЕЛЯ** артикули по реда и при условията на настоящия договор;

2. да приеме доставените му от **ИЗПЪЛНИТЕЛЯ** артикули по реда и при условията на настоящия договор.

**VІ. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 12.** **ИЗПЪЛНИТЕЛЯТ** има право:

1. да получи цената на доставените артикули по реда и при условията на настоящия договор;

2. да изисква от **ВЪЗЛОЖИТЕЛЯ** информация и съдействие, необходими му за качественото извършване на доставките по чл. 1.

**Чл. 13. ИЗПЪЛНИТЕЛЯТ** се задължава:

1. да достави стока, която съответства по количество, качество, описание и опаковка на посоченото в настоящия договор и на приложената към договора покана на **ВЪЗЛОЖИТЕЛЯ** за представяне на оферта и ценовата оферта на **ИЗПЪЛНИТЕЛЯ** в отговор на тази покана;

2. да достави стока, която да съответства на изискванията на Техническата спецификация на артикулите, съдържаща се в образеца на ценова оферта;

3. когато заявката на **ВЪЗЛОЖИТЕЛЯ** съдържа спрян от производство артикул, **ИЗПЪЛНИТЕЛЯТ**, след представяне на доказателства за това, трябва да осигури доставката на негов заместител, ако има такъв, на оферираната или по-ниска цена;

4. да осъществи доставката до мястото по чл. 8 за своя сметка;

5. да отстранява за своя сметка допуснатите недостатъци, грешки и установени дефекти в процеса на изпълнението на договора в сроковете по чл. 21;

6. да замени за своя сметка артикули, доставени без опаковка и други изисквания съгласно настоящия договор;

7. да предостави необходимата техническа документация към артикулите, когато такава се предоставя от производителя;

8. да предостави достъп до документите, свързани с изпълнението на настоящия договор, на упълномощените представители на **ВЪЗЛОЖИТЕЛЯ**;

**VІІ. УВЕДОМЛЕНИЯ МЕЖДУ СТРАНИТЕ. ЛИЦА ЗА КОНТАКТ.**

**Чл. 14.** Уведомленията между страните, в това число и заявките за доставка, се извършват в писмена форма.

**Чл. 15.** Упълномощените лица за изпълнение на дейностите по този договор са както следва:

1. За ВЪЗЛОЖИТЕЛЯ: Име, длъжност, телефон, факс, e-mail, адрес:

1. За ИЗПЪЛНИТЕЛЯ: Име, длъжност, телефон, факс, e-mail, адрес:

**VІІІ. ГАРАНЦИЯ ЗА ИЗПЪЛНЕНИЕ НА ДОГОВОРА**

**Чл. 16.** **(1)** При подписване на договора **ИЗПЪЛНИТЕЛЯТ** предоставя гаранция за изпълнение в размер на 5 % ( пет процента) от цената на договора без ДДС.

**(2)** При представяне на банкова гаранция или застрахователна полица, същата трябва да има срок на валидност най-малко 30 дни след изтичане на последния гаранционен срок.

**(3)** При точно и пълно изпълнение **ВЪЗЛОЖИТЕЛЯТ** освобождава гаранцията за изпълнение в рамките на 30 (тридесет) дни след изтичане на срока на договора. **ВЪЗЛОЖИТЕЛЯТ** има право да държи частично гаранцията до изтичане на последния гаранционен срок с цел обезпечаване гаранционната отговорност на **ИЗПЪЛНИТЕЛЯ**. В този случай размерът на задържаната част не може да е повече от 50 на сто от размера на цялата гаранция.

### (4) ВЪЗЛОЖИТЕЛЯТ може да се удовлетвори от гаранцията, в случаите, когато в негова полза е възникнало вземане от неизпълнение на задълженията на ИЗПЪЛНИТЕЛЯ.

**(5)** **ВЪЗЛОЖИТЕЛЯТ** има право да задържи гаранцията за изпълнение**,** ако в хода на изпълнение на договора е възникнал спор между страните относно неизпълнение на задълженията на **ИЗПЪЛНИТЕЛЯ** и спорът е отнесен за решаване пред компетентния български съд.

**Чл. 17.** Обслужването на банковата гаранция, таксите и други плащания по нея, банковите преводи, комисионните, както и поддържането на банковата гаранция за целия период на действие на договора, са за сметка на **ИЗПЪЛНИТЕЛЯ.**

**ІХ. ПРЕДАВАНЕ И ПРИЕМАНЕ НА СТОКИТЕ**

**Чл. 18.** Предаването и приемането на доставката на мястото по чл. 8 се извършва с приемо-предавателен протокол. Протоколът трябва да посочва вида и количеството на доставените артикули. Доставките се извършват в рамките на работното време на **ВЪЗЛОЖИТЕЛЯ**.

**X. ГАРАНЦИОННИ СРОКОВЕ. РЕКЛАМАЦИИ.**

**Чл. 19.** Гаранционните срокове на артикулите са съгласно техническата оферта на **ИЗПЪЛНИТЕЛЯ** по процедурата за сключване на рамковото споразумение.

**Чл. 20.** Гаранционните срокове започват да текат от датата на подписването на приемо-предавателния протокол съгласно чл. 18.

**Чл. 21.** В случай, че се установят скрити недостатъци и/или дефекти, за които **ИЗПЪЛНИТЕЛЯТ** е бил уведомен, същият е длъжен да ги отстрани или замени стоките/консумативите с нови със същите или по-добри характеристики, ако недостатъкът ги прави негодни за използване по предназначение, в срок до 24 часа от уведомлението.

**Чл. 22.** Всички разходи, свързани с подмяната, транспорта и други на некачествени или дефектни стоки през времето на гаранционния срок са за сметка на **ИЗПЪЛНИТЕЛЯ**.

**ХІ. НЕУСТОЙКИ И ОБЕЗЩЕТЕНИЯ**

**Чл. 23.** Ако **ИЗПЪЛНИТЕЛЯТ** не изпълни възложената доставка или част от нея, или изискванията за нея съгласно договора в установения по договора срок, същият дължи на **ВЪЗЛОЖИТЕЛЯ** неустойка в размер на 2% (два процента) от стойността на дължимата доставка без ДДС, но не повече от 10% (десет процента) от стойността на договора без ДДС.

**Чл. 24.** При забава на доставката, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 2% (два процента) от стойността на дължимата доставка без ДДС за всеки просрочен ден, но не повече от 10% (десет процента) от стойността на договора без ДДС.

**Чл. 25.** При забава в плащането **ВЪЗЛОЖИТЕЛЯТ** дължи неустойка в размер на 0.05% от дължимата сума за всеки ден закъснение, но не повече от 3% (три процента) от стойността на договора без ДДС.

**Чл. 26. ВЪЗЛОЖИТЕЛЯТ** има право да прихване дължимите обезщетения и неустойки от сумите дължими на **ИЗПЪЛНИТЕЛЯ** за доставените артикули или от гаранцията за изпълнение.

**XII. ДРУГИ УСЛОВИЯ**

**Чл. 30.** За неуредените с този договор въпроси, се прилагат разпоредбите на търговското и гражданското законодателство на Република България.

**Чл. 31.** Настоящият договор се подписа в два еднообразни екземпляра – един за **ВЪЗЛОЖИТЕЛЯ** и един за **ИЗПЪЛНИТЕЛЯ**.

**Чл. 32.** Неразделна част от настоящия Договор са следните приложения:

1. Покана;
2. Приложение № 1 – Техническа спецификация на възложителя, съдържаща се в образеца на ценово предложение в СЕВОП;
3. Приложение № 2 – Техническо предложение на изпълнителя, по сключеното Рамково споразумение;
4. Приложение № 3 – Ценово предложение в отговор на поканата.

**ВЪЗЛОЖИТЕЛ: ИЗПЪЛНИТЕЛ:**

**................................................. ...............................................**

1. **Декларацията за липсата на обстоятелствата по чл. 54, ал. 1, т. 7 от ЗОП се подписва от лицата, които представляват участника съгласно чл. 54, ал. 2 от ЗОП.** [↑](#footnote-ref-1)